
R E F E R A T   D E   A P R O B A R E 
[bookmark: _Hlk101950187][bookmark: _Hlk109725284]privind  aprobarea Documentației tehnico-economice și a devizului general pentru obiectivul de investiții  „DESFIINȚARE ÎMPREJMUIRE ȘCOALA 
GENERALĂ HORIA, CLOȘCA ȘI CRIȘAN "



Lucrările de desființare a împrejmuirii aferente Pieței Aurului (curte Școală  "HORIA, CLOȘCA ȘI CRIȘAN") vor fi executate în vederea eliberării amplasamentului pentru noi destinații, care au fost stabilite în vederea  implementării proiectului „ÎMBUNĂTĂȚIREA CALITĂȚII VIEȚII ÎN MUNICIPIUL BRAD, COMPONENTA - REFACERE SI MODERNIZARE STRADA INDEPENDENTEI SI STRADA LICEULUI DIN MUNICIPIUL BRAD”,  finanțat prin  PROGRAMUL OPERAȚIONAL REGIONAL 2014 - 2020.     
Astfel, pe strada Liceului s-au proiectat locuri de parcare suplimentare pentru vehicule, urmând ca această soluție să aibă un aport foarte mare la fluidizarea traficului auto.
Pe strada Independenței s-au proiectat locuri de parcare speciale pentru autocare având în vedere proximitatea Muzeului Aurului din Brad și în același timp s-au suplimentat locurile de parcare pentru vehicule.
Actuala împrejmuire aferentă Pieței Aurului (curte Școală  "HORIA, CLOȘCA ȘI CRIȘAN")  are o lungime totală de 82,00 m, fiind realizată pe o fundație continuă din beton monolit cu adâncimea de 50 cm. Soclul și stâlpii au fost realizați din piatră brută zidită, iar între stâlpii gardului sunt montate panouri din șipci rindeluite din lemn.
Lucrările de demolare care fac obiectul Proiectului nr. 55/2022, elaborat de  S.C. STEFANDYGIO STRUCTURES S.R.L – Brad, vor cuprinde următoarele operațiuni: 
- desfacerea panourilor din șipci rindeluite din lemn;
- desfacerea  manuală a capacelor, stâlpilor și soclului;
- demolarea mecanizată a fundației.
Desființarea împrejmuirii existente se va face cu respectarea prevederilor cuprinse în „Normativ - cadru provizoriu privind demolarea parțială sau totală a construcțiilor”. 
Materialul rezultat în urma demolării se va recupera cu scopul de a fi  utilizat la diferite lucrări.
Deșeurile reciclabile se vor preda unităților autorizate. 
[bookmark: _Hlk517342832]Pe parcursul realizării lucrărilor de demolare și la finalizarea acestora, zona va fi degajată de orice fel de materiale rezultate în urma demolărilor.
În vederea asigurării semnalizării traficului pe timpul lucrărilor de demolare, constructorul trebuie să respecte Normele Metodologice privind condițiile de închidere a circulației și de instituire a restricțiilor de circulație.
De asemenea, constructorul va lua măsurile de semnalizare corespunzătoare a punctului de lucru, conform legislației în vigoare.
Valoarea Devizului General este de 61.019,38 lei cu TVA, respectiv 51.339,92 lei fără TVA, din care C+M 42.773,99 lei cu TVA, respectiv 35.944,53 lei fără TVA.
În contextul celor de mai sus am inițiat prezentul proiect de hotărâre privind aprobarea  Documentației tehnico - economice  și a devizului general pentru obiectivul de investiții "DESFIINȚARE ÎMPREJMUIRE ȘCOALA GENERALĂ HORIA, CLOȘCA ȘI CRIȘAN” și-l supun spre dezbatere plenului Consiliului Local al Municipiului Brad în forma prezentată.
	Invoc în susținerea propunerii mele prevederile  art. 44 alin. 1 din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art. 129 alin. 2 lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

